లఖ్నవ్, మార్చి 11: బీజేపీ గుండె గూటికి పండగొచ్చింది. ఉత్తరప్రదేశ్లో ఆ పార్టీ 15 ఏళ్ల అరణ్యవాసం ముగిసింది. రామ జన్మభూమి గడ్డమీద ప్రజలు తిరిగి పట్టం కట్టారు. తిరుగులేని మెజారిటీతో అధికారాన్ని కట్టబెట్టారు. కులాలు, మతాలకతీతంగా బ్రహ్మరథం పట్టారు. ప్రధాని నరేంద్ర మోదీ మీద అపార విశ్వాసం కనబరిచి, రాష్ట్ర చరిత్రలో 40 ఏళ్లుగా ఎరగని విధంగా నాలుగింట మూడొంతుల మెజారిటీని అందించారు. స్వాతంత్య్రం వచ్చిన కొత్తలో నెహ్రూ నేతృత్వంలోని కాంగ్రెస్ పార్టీ, ఎమర్జెన్సీ అనంతర ఎన్నికల్లో జయప్రకాశ్ నారాయణ మార్గదర్శనంలో జనతా పార్టీ మాత్రమే యూపీలో మోదీ స్థాయి విజయాలు సాధించగలిగాయి. రెండున్నరేళ్ల కిందటి మోదీ ప్రభంజనం తాత్కాలికం కాదని నేటి ఫలితాలు నిరూపించాయి. పాతికేళ్లుగా యూపీలో ప్రధాన పార్టీలుగా పాతుకుపోయిన ఎస్పీ, బీఎస్పీలను ఓటర్లు తుడిచి పెట్టేశారు.శాసనసభలో బలంతో జాతీయ స్థాయిలో రాజ్యసభలోనూ, రాష్ట్రపతి ఎన్నికల్లోనూ చక్రంతిప్పే ఈ రెండు పార్టీలు ఇక మరికొన్నేళ్లు రాష్ట్రానికే పరిమితం కావాల్సిన పరిస్థితి నెలకొంది. యాదవ్, జాతవ్, ముస్లిం ఓటు బ్యాంకు రాజకీయాల కాలం చెల్లిందని నిరూపిస్తూ ఆయా వర్గాలు అధికంగా ఉన్న నియోజకవర్గాలు సైతం బీజేపీకి జైకొట్టాయి. ఎస్పీ కన్నా ఎక్కువ మంది యాదవులను, బీఎస్పీ కన్నా పలు రెట్లు ఎక్కువ మంది ఎస్సీలను బీజేపీ గెలుచుకుంది. అమేఠీ, రాయ్బరేలీల్లో మిణుకు మిణుకు మంటున్న కాంగ్రెస్ అక్కడా ఆరిపోయింది. సింగిల్ డిజిట్కు దిగజారి పోయింది. 2019 ఎన్నికల్లో తల్లీ, తనయులు సురక్షితమైన కొత్త నీడ వెతుక్కోవాల్సిన అగత్యం ఏర్పడింది. దేశాన్నేలిన జాతీయ పార్టీ రాష్ట్రంలో సీట్ల పట్టికలో అప్నాదళ్(సోనేవాల్) అనే ఉప ప్రాంతీయ పార్టీ తర్వాత స్థానంలో నిలబడాల్సి వచ్చింది.పాత మొహాలను పూర్తిగా పక్కనపారేసి, వారి వారసులకో, విధేయులకో టికెట్లిచ్చిన బీజేపీ వ్యూహం బాగా ఫలించింది. వాళ్లంతా గెలుచుకొచ్చారు. 2014 ఎన్నికల్లో 41 శాతం ఓట్లొచ్చాయని, అందులో ఆరు శాతం వరకు తగ్గినా విజయం తమదేనని, బీజేపీ అధ్యక్షుడు అమితషా చేసిన విశ్లేషణ సరిగ్గా ఫలించింది. ఒక శాతం ఓట్లు తగ్గినా అదే స్థాయిలో విజయం సాధించింది. విజయోత్సాహంతో పార్టీ కేంద్ర కార్యాలయానికి వచ్చిన అధ్యక్షుడు అమితషా ఈ విజయానికి కారణం మోదీ పాలనేనన్నారు. స్వతంత్ర భారతదేశ చరిత్రలో అత్యంత ప్రజాదరణ కలిగిన నేత ఆయనేనని చెప్పారు. విశ్లేషకులు కూడా దేశంలో ఎదురులేని నేతగా మోదీ అవతరించారని అంటున్నారు. పెద్ద నోట్ల రద్దు, ముఖ్యమంత్రి అభ్యర్థిని ప్రకటించక పోవడం, ముస్లిములకు టికెట్లు ఇవ్వకపోవడం, హిందువులను రెచ్చగొట్టే ప్రసంగాలు చేయడం ఇవన్నీ బీజేపీకి వ్యతిరేకంగా పని చేస్తాయని పోలింగ్ సమయంలో విశ్లేషకులు అంచనా వేశారు. విచిత్రంగా ఇవన్నీ అనుకూలంగా పని చేశాయి. ట్రిపుల్ తలాక్ను ఎత్తేస్తామన్న ప్రచారం, కేంద్ర ప్రభుత్వ పథకాలతో లబ్ధి కారణంగా ముస్లిం మహిళలూ ఓట్లేశారని అంటున్నారు. తెలుగు రాష్ట్రాల అనుభవంతో ‘ఎక్స్ట్రా డోస్’ కింద మోదీ ప్రకటించిన ‘వ్యవసాయ రుణ మాఫీ’ కూడా బాగా పనిచేసింది. తమ సమస్యలన్నీ మోదీయే పరిష్కరించగలరన్న నమ్మకంతో జనం గుండు గుత్తగా ఓటేశారు. తిరుగులేని విజయాన్ని కట్టబెట్టారు. బీజేపీకి హోలీని రెండు రోజుల ముందే తీసుకొచ్చారు. ఉత్తరప్రదేశ్లో ఘోరంగా ఓడిపోయామని కాంగ్రెస్ నేత అభిషేక్ సింఘ్వీ అంగీకరించారు. పార్టీని పునాదుల నుంచి పునర్నిర్మించాలన్నారు. కఠిన నిర్ణయాలు అవసరమని చెప్పారు. రాజ్నాథ్సింగ్ తనయుడు పంకజ్, రీటా బహుగుణ సహా బీజేపీ ప్రముఖులంతా గెలిచారు. ముజఫర్నగర్ అల్లర్ల కేసులో ఇరుక్కున్న బీజేపీ నేత సంగీతసింగ్ సోమ్ కూడా విజయం సాధించారు. మీడియా నాడికి అందకుండా గతంలో అనూహ్య ఫలితాలు సాధించిన చరిత్ర ఉన్న మాయావతి ఈసారి ఏ మాత్రం ప్రభావం చూపలేక పోయారు. దాంతో ఆమె ఈవీఎంల ట్యాంపరింగ్ జరిగిందని ధ్వజమెత్తారు.లేకుంటే ముస్లిములకు ఒక్క టికెట్ కూడా ఇవ్వని బీజేపీకి ముస్లిం మెజారిటీ నియోజకవర్గాల్లో విజయమెలా సాధ్యమైందని ప్రశ్నించారు. ఆదివారం సాయంత్రం యూపీ బీజేపీ నేతలు ప్రధాని మోదీతో సమావేశమవుతారని, ముఖ్యమంత్రి అభ్యర్థిపై చర్చిస్తారని బీజేపీ అధినేత అమితషా వెల్లడించారు. ఇక సమాజ్వాదీ పార్టీ నేతలంతా ముక్తకంఠంతో కాంగ్రె్సతో పొత్తే తమ కొంప ముంచిందని అంటున్నారు. అయితే, నిజానికి ములాయం కుటుంబంలో రచ్చకెక్కిన విబేధాలే పార్టీ ఉసురు తీశాయి. 1991లో రామజన్మభూమి ఉద్యమ ఉద్ధృతిలో తొలిసారిగా యాదవేతర బీసీ కులాలు బీజేపీకి దన్నుగా నిలబడ్డాయి. దాంతో 1992 శాసనసభ ఎన్నికల్లో బీజేపీ భారీ విజయం సాధించి రాష్ట్రంలో అధికారానికి వచ్చింది. ఆ తర్వాత యాదవేతర బీసీ కులాలు ఇప్పుడు బీజేపీ వెనుక నిలబడ్డాయి.
lakhnav, marchi 11: bgfa gunde gootiki pandagochindi. uttarapradeshlo aa party 15 ella aranyavaasam mugisindi. raama janmabhoomi gaddameeda prajalu tirigi pattam kattaru. tiruguleni mejaaritiitoe adhikaaraanni kattabettaru. kulaalu, mataalakatiitamgaa brahmaratham pattaaru. pradhaani narendra modii meeda apara vishwaasam kanabarichi, rashtra charitralo 40 ellugaa eragani vidhamgaa naluginta moodonthula mejaaritiini andinchaaru. swaatantyram vachina kottalo nehroo netrutvamloni congress party, emergency anantara ennikallo jayaprakash narayana maargadarsanamlo janata party matrame upilo modii sthaayi vijayaalu saadhinchagaligaayi. rendunnarella kindati modii prabhanjanam taatkaalikam kaadani neti phalitaalu niruupinchaayi. paatikellugaa upilo pradhaana paartiilugaa paatukupoyina espy, bspleelanu otarlu tudichi pettesaaru.saasanasabhalo balamtho jaateeya sthaayilo raajyasabhaloonuu, rashtrapati ennikalloonuu chakrantippe ee rendu paarteelu ika marikonnellu rashtranike parimitam kaavaalsina paristhiti nelakondi. yadav, jatav, muslim otu byaanku rajakeeyala kaalam chellindani niruupistuu aayaa vargaalu adhikamgaa unna niyojakavargaalu saitam beejeepeeki jaikottayi. espy kanna ekkuva mandi yaadavulanu, bsp kanna palu retlu ekkuva mandi esseelanu bgfa geluchukundi. amethee, raaberelillo minuku minuku mantunna congress akkada aaripoyindi. singil dijitku digajari poyindi. 2019 ennikallo talli, tanayulu surakshitamaina kotta needa vetukkovalsina agatyam erpadindi. deshaannelina jaateeya party rashtramlo seatla pattikalo apnadal(sonewal) ane upa praantiiya party tarvaata sthaanamlo nilabadalsi vachindi.paata mohalanu puurtigaa pakkanaparesi, vaari vaarasulako, vidheyulako tiketlichina bgfa vyuham baga phalinchindi. vaallantaa geluchukochaaru. 2014 ennikallo 41 saatam otlochaayani, andulo aaru saatam varaku taggina vijayam tamadenani, bgfa adhyakshudu amitasha chesina vislaeshana sarigga phalinchindi. oka saatam otlu taggina adhe sthaayilo vijayam saadhinchindi. vijayotsaahamto party kendra kaaryaalayaaniki vachina adhyakshudu amitasha ee vijayaaniki kaaranam modii paalanenannaaru. swatantra bharatadesa charitralo atyanta prajaadarana kaligina netha aayanenani cheppaaru. vislaeshakulu kuudaa desamlo eduruleni nethagaa modii avatarinchaarani antunnaru. pedda notla raddu, mukhyamantri abhyardhini prakatinchaka povadam, muslimulaku tiketlu ivvakapovadam, hinduvulanu rechagotte prasangaalu cheyadam ivannee beejeepeeki vyatirekamgaa pani chestayani poling samayamlo vislaeshakulu anchana vaesaaru. vichitramgaa ivannee anukuulamgaa pani chesaayi. triple talaaknu ettestamanna prachaaram, kendra prabhutva pathakaalatho labdhi kaaranamgaa muslim mahilaluu otlesaarani antunnaru. telugu rashtrala anubhavamtho ‘extra dose’ kinda modii prakatinchina ‘vyavasaaya runa maffey’ kuudaa baga panichesindi. tama samasyalannee modeeye parishkarinchagalaranna nammakamtho janam gundu guttagaa otesaaru. tiruguleni vijayaanni kattabettaru. beejeepeeki holini rendu rojula munde teesukochaaru. uttarapradeshlo ghoramgaa odipoyamani congress netha abhishek singhvi angeekarinchaaru. paartiini punaadula nunchi punarnirminchaalannaa. kathina nirnayaalu avasaramani cheppaaru. rajnathsing tanayudu pankaj, reata bahuguna sahaa bgfa pramukhulantaa gelichaaru. mujafarnagar allarla kesulo irukkunna bgfa netha sangeetasing som kuudaa vijayam saadhinchaaru. media naadiki andakunda gatamlo anuhya phalitaalu saadhinchina charitra unna mayavati eesaari e maatram prabhaavam chuupaleeka poyaru. daamto aame eevaemla tampering jarigindani dhvajamettaaru.lekunte muslimulaku okka ticket kuudaa ivvani beejeepeeki muslim magerity niyojakavargaallo vijayamela saadhyamaindani prasninchaaru. aadivaaram saayantram up bgfa nethalu pradhaani modiitoe samavesamavutarani, mukhyamantri abhyarthipai charchistaarani bgfa adhinetha amitasha velladinchaaru. ika samajwadi party nethalanthaa muktakantamto congrestho potte tama kompa munchindani antunnaru. ayithe, nijaaniki mulayam kutumbamlo rachchakekkina vibedhale party usuru teesaayi. 1991loo ramajanmabhoomi udyama uddhrutilo tolisaarigaa yaadavetara bc kulaalu beejeepeeki dannugaa nilabaddai. daamto 1992 saasanasabha ennikallo bgfa bhari vijayam saadhinchi rashtramlo adhikaaraaniki vachindi. aa tarvaata yaadavetara bc kulaalu ippudu bgfa venuka nilabaddai.